cyanic-selkie/wikianc huggingface dataset:
Kullkraftverk
Miljøpåvirkning
Sur nedbør er forårsaket av utslipp av nitrogenoksider og svoveldioksid. Disse gassene kan være bare svakt sure i seg selv, men når de reagerer med andre stoffer i atmosfæren skaper de sure forbindelser så som svovelsyrling, salpetersyre og svovelsyre som faller ned sammen med nedbøren, derav begrepet sur nedbør. I Europa og USA har strengere utslippskrav og nedgangen i tungindustrien reduserte miljøfarer forbundet med dette problemet, noe som har ført til lavere utslipp etter toppen i 1960.
Karbondioksid
Kraftproduksjon ved hjelp av fosilt brensel står for en stor andel av karbondioksid (CO2) utslippene på verdensbasis. I USA skjer 68 % av kraftproduksjon ved forbrenning av fossilt brensel. I 2012 var kraftsektoren den største kilden til klimagassutslipp i USA, med om lag 32 % av totalen. Av de fossile brensler er kull mye mer karbonintensiv enn olje eller naturgass, noe som resulterer i større volumer av utslipp av karbondioksid per enhet generert elektrisitet. Selv om kull står for ca. 75 % av CO2-utslippene fra kraftsektoren, representerer det bare ca 39 % av elektrisitetsproduksjonen i USA.
Tilbakekjøpte aksjer
Fordeler
Hvis man tror på teorien om effisiente markeder, bør ikke det faktum at et selskap kjøper tilbake aksjer ha noen betydning for aksjeprisen. Hvis markedet priser selskapets aksjer til 50 kroner per aksje, og selskapet kjøper tilbake 100 aksjer for 50 kroner aksjen, har selskapet 5000 kroner mindre i aksjer, men antallet utestående aksjer har gått ned med 100. Nettoeffekten bør være at verdien per aksjer er uendret. Imidlertid forbedrer tilbakekjøp av aksjer visse forholdstall. pris/inntjening (inntjening per aksje øker som følge av at det er færre utestående aksjer), men det er bare fordi verdisettingen av et selskaps aksjer basert på de verdiene ikke er et presist mål når selskapet har mye kontanter. Hvis et selskaps aksjer er underpriset så kan selskapet tilgodese de andre aksjeeierne ved å kjøpe tilbake aksjer. Hvis et selskaps aksjer er overpriset, så vil selskapet faktisk skade sine gjenværende aksjeeiere ved å kjøpe tilbake aksjer.
Eksterne lenker
הון מניות
Dongba-demningen
Demningen er en gravitasjonsdam i betong som er 105 meter høy og 322 meter lang.
Bhopal
Etter uavhengigheten
Bhopal var en av de siste «fyrstestyrte» statene, som i forbindelse med Indias selvstendighet underskrev den nødvendige avtalen med den indiske sentralregjeringen. Selv om selvstendigheten ble oppnådd allerede i august 1947, underkastet Bhopals leder seg først regjeringen den 1. mai 1949. Sindh-flyktninger fra Pakistan ble innkvartert i Bairagarh, en vestlig forstad til Bhopal.
I henhold til en lov om reorganisering av delstatene i 1956 ble fyrstestaten Bhopal integrert med delstaten Madhya Pradesh, og Bhopal utropt til delstatens hovedstad. Byens folketall vokste deretter raskt.
Viktige parker
Bhopal har mange offentlige parker, hvorav noen av de viktigste er: Kamla Nehru Children's Park (B.H.E.L. Park), Chinar Park (berømt for sine Bougainvillaarter og dyrestatuer), Ekant Park, Mayur Park, The Rose Garden (Gulab Udyan), Kilol Park etc.
Vinko Puljić
Erkebiskop
Han ble den 19. november 1990 utnevnt til erkebiskop av Vrhbosna/Sarajevo (bispedømmet har to offisielle navn). Pave Johannes Paul II bispeviet ham personlig den 6. januar 1991 i Peterskirken; medkonsekrerende var kurieerkebiskopene Giovanni Battista Re og Justin Francis Rigali.
Pitbull
Pitbull viser i dag til:
Trondheim Atletklubb
Trondheim Kraftsportklubb ble stiftet 14. juni 1960 og endret navn til Trondheim Atletklubb den 14. november 1968. Klubben fikk en flying start ved at etablerte vektløftere i AK-45 ble med i den nystiftete klubben. I den landsdekkende lagserien ble klubben nummer tre de to første sesongen, før den gikk seirende ut de to påfølgende sesongene. De aktive hentet hjem 20 medaljer i de norske junior- og seniormesterskapene i de første fem årene, hvorav syv var av edleste slaget. Klubbens dominerende løftere var i denne perioden Ingebrigt Nordtvedt, Johan Nystrøm, Bjørn Øyangen, Bjørn Feøy og juniorene Thor Inge Myklebust og Knut Jacobsen.
Grensekostnad
Grensekostnad eller marginalkostnad er kostnaden ved å produsere en ytterligere enhet av en vare eller en tjeneste. Matematisk kan det uttrykkes som den deriverte av en kostnadsfunksjon. Grensekostnaden varierer med de variable kostnader, og er generelt uavhengig av faste kostnader og Senket kostnader (sunk-kostand / sunk-cost).
Region Syddanmark
Det endelige navn og område ble fastsatt i lov av 24. juni 2005.
Kongsvinger fengsel
Kongsvinger fengsel er et fengsel som ligger i Kongsvinger i Innlandet og er underlagt Kriminalomsorgens region nordøst. Fengselet har to forskjellige lokaliteter i byen, den nye ligger på Vardåsen og den eldste ligger i sentrum av byen.
Fengselet har 117 plasser. Avdeling Vardåsen er bygget på en gammel militærleir og har avdelingene A, B og F som sikkerhetsavdeling på 12 meter høye betongmurer. Avdeling C, D og E er såkalte åpne soningsplasser med 48 plasser.
«En avdeling er allerede klar for 15 utenlandske fanger, og i løpet av ett år skal alle de 97 cellene fylles med utlendinger» skrev NRK i 2012.
Edvard Langset
Han tok lærerutdanning på Klæbu seminar 1889-91, arbeidet deretter som lærer i Bjugn 1 eller 2 år, i Hemne 1893-1906, i Frei 1906-1916 og i heimbygda fra 1916. Han var elev på Askov folkehøjskole 1899-1900 og fulgte forelesninger i folkeminnevitenskap i årene etter. Han var leder av Nordmøre ungdomslag, styremedlem i Nordmøre mållag og startet bygdemuseum i heimbygda. Han ble statsstipendiat i 1917.
24. september
Navnedag
Navnedagen er fra den katolske kirkes feiring av døperen Johannes' unnfangelse.
Majorstuen politistasjon
Fra 2009 ble det opprettet et eget avsnitt for mobile vinningskriminelle. Dette avsnittet ledes av en politioverbetjent. Fra juni 2012 fikk avsnittet eget kallesignal «L» eller Lima på det fonetiske alfabet. Avsnittet jobber spesifikt mot mobile vinningskriminelle. Avsnittet består av egne lag, etterforskere og påtalejurister. Avsnittet etterforsker og påtaleavgjør saker som også er utenfor Majorstuen krets.
Dark Recollections / Hallucinating Anxiety
Dark Recollections / Hallucinating Anxiety er et split album til de to death metal-bandene Cadaver (Norge) og Carnage (Sverige), utgitt 1990.
Yrjö Hietanen
Yrjö Jalmari Hietanen (født 12. juli 1927 i Helsingfors, død 26. mars 2011) var en finsk padler som deltok i de olympiske leker 1952 i Helsingfors og 1956 i Melbourne.
Danmarks regioner
Organisering
De nye regionsgrensene utgjør dermed:
Lokaldemokrati
Hver region ledes av et regionsråd som har 41 medlemmer. Den politiske lederen i rådet har tittelen regionsrådsformand. Det er altså bare 205 folkevalgte på regionalt nivå. I Sveriges län er det til sammenligning fra 49 til 149 landstingsmedlemmer, i alt 1 656 folkevalgte på regionalt nivå.
Norske kveners forbund
Kvenforbundet har arbeidet aktivt for å få kvenene anerkjent som nasjonal minoritet, noe som ble oppnådd i 1998, samt for å få kvensk anerkjent som et eget språk. Dette ble oppnådd i 2005.
23. september
Dødsfall
Se flere som døde 23. september i Kategori:Dødsfall 23. september.
Therapy?
Therapy? er et alternativt metal-band fra Nord-Irland. Bandet ble dannet i 1989 av gitarist og vokalist Andy Cairns fra Ballyclare, og trommis og vokalist Fyfe Ewing fra Larne i Nord-Irland. Til å begynne med spilte bandet inn deres første demo med Cairn på bassgitar. For å fullføre oppstillingen rekrutterte bandet bassisten Michael McKeegan fra Larne.
Tidligere år (1989–1992)
Bandets første album, Babyteeth (juli 1991), og oppfølgeren, Pleasure Death (januar 1992), var begge suksessfulle nok til at bandet fikk en kontrakt med det store plateselskapet A&M Records. De to albumene viste stort potensial og originalitet, selv om det ikke var så veldig bra mikset. Begge albumene var store suksesser på undergrunnsscenen, og nådde førsteplass på UK Indie Charts. Oppmerksomheten ledet til støtteplasse med både Babes in Toyland og Hole på deres turneer i Storbritannia. En samling av de to albumene, kalt Caucasian Psychosis ble klargjort for det amerikanske markedet.
Årtusenskiftet (1999–2003)
Therapy? spilte inn oppfølgeren Shameless tidlig i 2001 i Seattle. Albumet var produsert av Jack Endino, og ble utsatt av Ark21 frem til september. Graham Hopkins sluttet i desember 2001, etter å ha klaget på hvor begrenset hans musikalitet ble i bandet. Etter at Hopkins forlot bandet, stod de igjen uten en trommis, og uten en platekontrakt. .
Overtidsarbeid
Norge
Det er i Norge arbeidsmiljøloven som setter grensene for hvor mye overtid som er tillatt og under hvilke forutsetninger.
Oldenzaal
Oldenzaal er en by og kommune i den nederlandske provinsen Overijssel.
René Jansen
René Jansen (født 20. august 1969, død 3. desember 2014) var en norsk bassist fra bandet Cadaver. René Jansen var grunnlegger av det usignerte bandet Decay Lust i 1987. Rene Jansen var også medlem av Order sammen med Manheim, Messiah og Anders Odden. Stu Manx, tidligere Gluecifer, erstattet Jansen som bassgitarist i Order.
A Rush of Blood to the Head
A Rush of Blood to the Head er et album fra 2002 utgitt av det britiske rockebandet Coldplay.
Bettie Page
Bakgrunn
Hun gikk ut fra high school 6. juni 1940 som nest beste elev i kullet, og ble immatrikulert ved George Peabody College. Målet hennes var å blilærer. Da hun begynte på sitt andre år på college skiftet hun studieretning til skuespill, i håp om å bli oppdaget som potensiell filmstjerne. Samtidig tok hun sin første jobb som assistent for forfatteren Alfred Leland Crabb. I 1944 gikk hun ut fra college med en bachelor of arts.
Svein Inge Valvik
Bakgrunn
Valvik er født og oppvokst i Bærum. Han gikk på Stabekk videregående skole fra 1972 til 1975. Fra 1976 til 1982 studerte han ved University of Texas at El Paso før han studerte ved Lunds universitet fra 1984 til 1986. Han har siden arbeidet som lektor ved Porsgrunn videregående skole i Telemark hvor han underviser innen økonomiske fag og idrettsfag.
Noida
Distriktet Gautam Buddha Nagars administrative hovedkvarter ligger i den nærliggende byen Surajpur, men mannen med den høyeste offentlige stillingen (District Magistrate, distriktets sorenskriver) er bosatt i Noida. Byen er en del av Noida-Dadri Vidhan Sabha (delstatsforsamling) valgkrets og Gautam Budh Nagar Lok Sabha (parlamentarisk) valgkrets.
Tour de France 1973
Lag
Touren startet med 12, som hver besto av 11 ryttere:
22. september
22. september er den 265. dagen i året og den 266. i skuddår. Det er 100 dager igjen av året.
Saola
Vu Quang-oksen som den først ble kalt (etter funnstedet i naturreservatet Vu Quang) vakte ikke uventet enorm interesse da det hittil seneste funn av en ny dyreart går helt tilbake til 1936.
Göran Karlsson
Han scoret både Sveriges eneste spillemål og den avgjørende straffen da de slo Canada 2-1 i bronsekampen under de paralympiske lekene 2002 i Salt Lake City.
20. september
Fødsler
Se flere som er født 20. september i Kategori:Fødsler 20. september.
Hestesport under Sommer-OL 2000
Hestesport under Sommer-OL 2000. Hestesport var med på det olympiske programmet for 21. gang under OL-2000 i Sydney. Det ble konkurrert i tre disipliner; feltritt, dressur og sprangridning om seks olympiske titler, tre individuelle og tre i lag. Nederland ble beste nasjon foarn Tyskland begge med to gullmedaljer.
Yasuo Fukuda
Yasuo Fukuda (japansk: 福田 康夫, født 16. juli 1936 i Takasaki) er en japansk politiker tilhørende Liberaldemokratene.
Deutsches Museum
Museet ble grunnlagt etter initiativ fra Oskar von Miller i 1903. Det offisielle navn er Deutsches Museum von Meisterwerken der Naturwissenschaft und Technik («Det tyske museum for mesterverker innen naturvitenskap og teknikk»)
East Stirlingshire FC
Tidlig 20. århundre
En uønsket rekord ble satt den 13. april 1936, da klubben gikk på sitt største tap noensinne, 12–1 mot Dundee United i en 2. divisjonskamp på Tannadice Park. En mer positiv rekord ble satt av Malcolm Morrison da han scoret 36 mål på hele 1938/39-sesongen, noe som fortsatt er klubbrekord.
1940 til 1970
Først i 1966 ansatte East Stirling sin første manager. Styret i klubben valgte laget selv helt til roret ble overlatt til Lawrence Binnie.
Slutten av det 20. århundre
I 1980 endte en ligacupkamp mot Albion Rovers målløs etter 90 minutter, og East Stirling vant straffekonkurransen, og skulle da gå videre til 2. runde. Men så viste det seg at dommeren hadde glemt å spille ekstraomganger. Det ble holdt en omkamp mot, og Albion Rovers vant 4–0.
Senere år
Spencer Fearn annonserte at East Stirling vil dele Ochilview Park med rivalene Stenhousemuir FC mens laget ser på mulighetene for å bygge et nytt stadion i Falkirk. De bruker Ochilview Park i en periode på 5 år. East Stirling vil fortsatt trene på Firs Park helt til byggearbeidene for det nye boligkomplekset som skal bygges på tomta starter.
Love’s Gonna Live Here
Norsk versjon
Karole har skrevet en norsk tekst. På norsk bærer den tittelen «I militæret».
Marit Halset
Marit Halset (født 18. mai i 1912, død 22. mars i 1986) var en norsk skuespiller, kjent fra teaterscene, radioteater og filmlerret.
Hákun Djurhuus (direktør)
Han er utdannet sivilingeniør i bygningsteknikk fra Danmarks Tekniske Universitet fra 1986. Han var teknisk konsulent 1986–1992, direktør i Northern Fish Cold Storage i Klaksvík 1992–1996 og administrerende direktør i Shell på Færøyene 1997–2007. Fra 1. januar 2008 er han administrerende direktør i kraftselskapet SEV. Djurhuus har vært styreformann i Smyril Line og styremedlem i den færøyske arbeidsgiverforeningen.
Friidrett under Sommer-OL 2004 – 3 000 meter hinder menn
Verdensranking
Før konkurransene var følgende ranket som de ti fremste av IAAF:
Bioinformatikk
Modellering
På en noe mindre skala er det også interessant å modellere bestemte celleprosesser og reaksjonsveier, som for eksempel sitronsyresyklusen, som beskriver måten sukker brukes til å lage energi i celler. Selv om noen av disse reaksjonsveiene er nøye studert gjennom eksperimenter, er det vanskelig å få en oversikt over hvordan mengdene av alle proteinene og stoffene påvirker syklusen. Dette er en av tingene som kan utforskes gjennom forskningsfeltet systembiologi.
Friidrett under Sommer-OL 2004 – 3 000 meter hinder menn
Resultater
NR markerer nasjonsrekord.
Skedsmo Ishall
Skedsmo Ishall er en ishall som ligger på Skedsmokorset i Lillestrøm kommune.
Fylkesvei 454 (Akershus)
2019 ble veien erstattet av fylkesvei 1553, og av delstrekninger av fylkesvei 1496 og fylkesvei 1551.
Joseph W. Esherick
Hans spesialfelter er moderne kinesisk historie, særlig i skjæringspunktet mellom økonomisk, sosial og politisk historie. Overgangsårene mellom det sene Qing og republikken er et viktig fokus for hans forskning.
Han har publisert verker om bokseropprøret, 1911-revolusjonen, kulturrevolusjonen, kinesiske lokale eliter, kinesiske byer og om kinesiske arkiver.
Dropar i austavind
Boka var den femte diktsamlinga til Hauge. Den preges av en delvis nyorientering i forfatterskapet: frie dikt, korte og for en stor del «tingdikt» om konkrete emner, slike som «Sleggja», «Øksekjeft», og «Sagi». Det folkekjære diktet «Det er den draumen» finnes også i samlinga.
Anne Gjevang
Anne Gjevang tar oppdrag over det meste av verden, men har sitt hjem på Nesodden.
Ukraina i verdensmesterskapet i fotball 2006
Spania mot Ukraina
15:00 – Zentralstadion, Leipzig – Tilskuere: 43 000
Otto Tank
Religiøs virksomhet
Med sin nye ektefelle, Caroline L. A. født van Meulen, dro Tank i 1849 til USA. De hadde begge arvet en formue og kjøpte ca. 4000 mål (dekar) landområde i Green Bay i Wisconsin. Planen var å dele ut jordområder til immigranter og danne et herrnhutisk samfunn etter mønster av Christiansfeld, blant annet med en høyskole basert på Grundtvigs ideer. Dette ble imidlertid ikke vellykket. Tank engasjerte seg i betydelig forretningsvirksomhet blant annet ferger, jernbane, maskinproduksjon, sagbruk og kanalbygging, som han tapte en del penger på.
Salsa (dans/musikk)
Salsa spilles og danses etter hvert i hele Latin-Amerika, og er også blitt populært i resten av verden, med dansekurs i forskjellige stilretninger.
Ang Lee
Ang Lee (kinesisk: 李安, pinyin: Lǐ Ān, født 23. oktober 1954 i Tainan i Taiwan) er en taiwan-amerikansk regissør.
Sørstatsgotikk
Setting
Selv om settingen til slike verker ofte ligger innenfor de amerikanske sørstatene, er den likevel ikke eksklusiv for dette området. Som i Poes Pym, eller Richard Wrights Native Son (1940) som handler om den 20-årige svarte Bigger Thomas som lever i den ytterste fattigdom i Chicagos getto South Side på 1920-tallet, og i redselen for at han muligens har drept en hvit pike fører ham inn i en flukt som medfører flere vanskeligheter og ytterligere et mord.
Det groteske
Det groteske kan bli sett i litterære figurer som ofte besitter sosialt tvilsomme kvaliteter, som eksempelvis fanatisme, rasisme, perversjon, egoistisk selvrettferdighet, eller ukontrollert hat. Dette kommer særlig til uttrykk i Flannery O’Connors The Violent Bear it Away, hvor figuren Tarwater knytter sitt hat til sin higen å slippe vekk fra Gud. Walker Percys Lancelot er tilsvarende opptatt av sin egen frihet, hans muligheter til å unnslipp et liv som han i økende grad ser på som nedsenkning i fortiden som om det var en film som ble vist. Han ser oppdagelsen av hustruens utroskap, paradoksalt, som begynnelsen på hans egen personlige frihet, noe han oppfatter som mer fryktelig enn Tarwater som brenner ned sitt hus og dreper et antall mennesker. En annen roman som er preget av det groteske er Erskine Caldwells God’s little Acre (1933) hvor to søstre må forholde seg til familiens forfall, incest, og en økende industrialisert oppfatning av seksuelt samvær. Alle disse elementene spiller med hvordan det groteske kan skje innenfor romanens rammer og endre dynamikken og retningen som romanens figurer utvikler eller beveger seg i.
De gule turbaners opprør
Da opprørerne rundt årsskiftet 188/189 truet Han-dynastiets hovedstad Luoyang, satte den keiserlige øverstkommanderende, He Jin, inn generalene Lu Zhi og Cao Cao mot dem. De ble slått tilbake, men det skulle vare til 192 før den mest truende fasen av opprøret var over.
Øyvind Loven
Loven har over 25 års sceneerfaring og bakgrunn fra både radio og TV. Han debuterte som standupkomiker i 1995, og har siden det hatt en utstrakt turnévirksomhet i både inn- og utland. Han påtar seg også oppdrag som konferansier, komiker og toastmaster på events og andre arrangementer i bedriftsmarkedet. Han har deltatt på en rekke turneer og arrangementer i regi av Stand Up Norge, blant annet Latter Live i 2017, 2020 og 2021.
In Sorte Diaboli
Salg og topplister
I USA debuterte albumet som nummer 43 på Billboard 200, og solgte nesten 14 000 kopier den første uken. I Norge debuterte de på førsteplass og lagde historie ved å være det første black metal bandet noensinne til å debutere på førsteplass i sitt hjemland. Det er også første gang et norsk band har vært på Billboard 200 siden a-ha.
Manipur
Hovedstad i Manipur er Imphal.
Marmal-leiren
Marmal-leiren (blant norsktalende også referert til ved det engelske navnet Camp Marmal) er en militærleir i nærheten av Mazar-e Sharif. Leiren ble ledet av Tysklands NATO-styrker fram til den ble overlevert til Afghanistanske militæret den 7. juni 2021.
Hadash
Representanter i Knesset
I valget i 2006 fikk Hadash 3 seter i Knesset av totalt 120, og representeres derved av Mohammad Barakeh, Hana Sweid og Dov Khenin. Tidligere har Tamar Gozansky, Issam Makhoul og Tawfiq Ziad vært representanter for Hadash.
Gwathló
I de sener årene av det andre tidevervet og på begynnelsen av det tredje var Gwathló grensen mellom de to kongerikene Arnor og Gondor, og den store Gondorske utposten Tharbad ble bygd på det stedet hvor den store sørveien krysset elva på det eneste stedet det var mulig å krysse elva i denne delen i elva. Til tross for dette hadde Gondor trukket seg langt tilbake fra Arnors nordgrense i den senere delen av det tredje tidevervet, og Arnor ble ødelagt. Tharbad og den store broen der hadde blitt forlatt og lagt i ruiner, og elva måtte man krysses på Tharbads ruiner i et farlig vadested.
Lomvi
Atferd
Lomvien lever av fisk og foretrekker små stimfisk som den fanger under vann. Rundt Bjørnøya er lodde den viktigste føden. Arten kan dykke til mere enn 150 meter dybde, men 20–50 meter er mer typisk.
Bestand
I 1986 var Bjørnøyabestanden estimert til ca. 245 000 par, men en kollaps i loddebestanden i Barentshavet reduserte den til bare 36 000 par i 1987. Denne bestanden holder nå på å bygge seg opp igjen, men fremdeles er den bare halvparten av hva den var i 1986. Bestanden på Bjørnøya utgjør nå trolig ca. 90 prosent av den samlede norske lomvibestanden.
Variabel kostnad
De variable kostnadene kan deles inn i tre forskjellige grupper: De variable kostnadene varierer ettersom en kostnadsdriver endres. Det sies at slike kostnader er avhengige av kostnadsdriveren. Typisk varierer variable kostnader med produksjonsvolum, arbeidstimer eller maskintimer.
Roaring forties
Vindbeltet «the roaring forties» er ikke stabilt. Det flytter seg sørover om sommeren og nordover om vinteren. Forholdene sør for 50°S er mye av de samme, selv om forholdene blir barskere nærmere Antarktis, både med kaldere vær og med kortere dager om vinteren. Disse havområdene kalles derfor på engelsk ofte «the furious fifties» (de rasende femtiene) og «Shrieking» eller «Screaming Sixties» (de hylende sekstiene).
Agonum
Mange av artene i slekten Agonum lever langs vassdrag, både elver og innsjøer.
James Tavernier
Karriere
Hans første kamp fra start for Newcastle kom i en annen ligacupkamp, 25. august 2010, mot Accrington Stanley, som Newcastle vant 3–2.
Axel Drolsum
Slekt, oppvekst og utdannelse
Faren var fra Modum og av bondeslekt, men hadde gått inn i Norske Jægerkorps, før han senere ble bryggeriformann og restauratør. Drolsum ønsket å gå i farens fotspor som offiser, men ble hindret av nærsynthet. Han tok examen artium i 1864, tok anneneksamen, men arbeidet deretter fire år for Kildeskriftfondet i stedet for videre studier. Han ble hentet til Universitetsbiblioteket av Ludvig Daae, og avanserte raskt. I 1870 ble han amanuensis, og i 1876 ble han ansatt som universitetsbibliotekar, altså bibliotekets leder, bare 29 år gammel.
Raumerrittet
Rittet ble arrangert årlig i periode 2002−2015. På det største deltok 3 600 syklister. Siste arrangement var i 2017, med sviktende deltagelse. I 2018 ble rittet avlyst.
Protestantisk etikk
Den protestantiske etikk er et uttrykk formulert av den tyske sosiologen Max Weber. Han skrev dette i verket «Den protestantiske etikk og kapitalismens ånd» som en forklaring på hvorfor Vest-Europa hadde hatt en så enorm vekst økonomisk i forhold til resten av Europa og også resten av verden. Han mente å kunne forklare dette med «den protestantiske etikk» i protestantismen og dens grener, blant dem snakker han mye om kalvinisme.
Rosignano Marittimo
Frazioni
Rosignano Marittimo, Rosignano Solvay, Castiglioncello, Vada, Castelnuovo della Misericordia, Gabbro og Nibbiaia.
Limbonic Art
Limbonic Art er et black metal-band fra Sandefjord i Norge. Bandet ble stiftet i 1993 av Vidar Jensen.
David av Wales
Død
David ble gravlagt ved St. Davidskatedralen hvor hans helligdom var et populært mål for pilegrimer gjennom hele middelalderen.
Salvatore De Giorgi
Han ble kreert til kardinal i 1998, med Santa Maria in Ara Coeli som tittelkirke.
American Gothic
American Gothic (engelsk for Amerikansk gotikk eller Amerikansk gotisk) er et maleri fra 1930 av den amerikanske maleren Grant Wood (1892-1942). Bildet viser en bonde som holder en høygaffel opprett, stående ved siden av en kvinne foran et hus i «Carpenter Gothic»-stil. Bildet er et av de mest kjente, og parodierte, verk i amerikansk kunst fra 1900-tallet.
Pinsebevegelsen i Norge
Vekkelse og stagnasjon
I 1937, tretti år etter etableringen, var det 16 783 pinsevenner i Norge. Ved 50-årsminnet i 1957 var det 249 pinsemenigheter med 26 474 pinsevenner i Norge. I 2007 er tallet omtrent 42 000, dersom man teller med barn.
Dissenterloven
Etterhvert ble loven endret noe, og skillet mellom dissentere og de øvrige norske borgere ble mindre. I 1969 ble dissenterloven avskaffet, og dissenterbegrepet forsvant fra norsk lovgivning. Samtidig ble den norske grunnlov endret slik at det ble full religionsfrihet i Norge.
Menigheter
De største pinsememinghetene i Norge (pr. 2023 ):
Misjon
De norske pinsemenigheters ytremisjon (PYM) er et «kontor» som samordner praktiske ting for misjonærene, som oversikt over misjonsprosjektene, Norad-støtte, visumsøknader, flybilletter med mer.
Sang og musikk
Fra midten av 1990-tallet blir mye av tekstene preget av mer personlig lovsang og tilbedelse. Danse- og dramagrupper med multimedia blir vanlig i ungdomsmiljøene.
David (andre betydninger)
Kunst:
Annet:
Kolloidalt sølv
Kolloidalt sølv har fra 1990-tallet blitt markedsført som en form for alternativ behandling, ofte under navnet sølvvann, for både innvortes og utvortes bruk, oftest som vidundermiddel mot alt fra forkjølelse til HIV og kreft. Middelet har imidlertid ingen dokumentert medisinsk effekt. På grunn av risiko for bivirkninger (blant annet varig blåfarging av huden, såkalt argyria) er det illegalt å markedsføre kolloidalt sølv til innvortes bruk i blant annet Norge, EU og USA. Dette har ført til at alternative behandlere har gått over til å markedsføre kolloidalt sølv offisielt som vannrensemiddel, mens det i uoffisiell markedsføring fremsettes påstander om helbredende effekt ved oralt inntak.
I 2014 sendte amerikanske Food and Drug Administration en skriftlig advarsel til nettverksselskapet AMS Health Sciences som selger kolloidalt sølv under merkenavnet Saba. Selskapet fikk da pålegg om fjerne en rekke ulovlige markedsføringspåstander om helbredende effekt av oralt inntak av kollodialt sølv. I 2015 sendte Forbrukerombudet et skriftlig pålegg til nettbutikken Altshop om å endre ulovlig markedsføring av kolloidalt sølv som kosttilskudd. Her ble det blant annet reagert på påstander om at sølvvann kunne få avkappede fingre til å vokse ut igjen.
Rolf Søder
Familie
Rolf Søder giftet seg med Berit Søder i 1950, og sammen fikk de tre barn.
Terje Fagermo
Utstillinger og oppdrag
Aktuell nå med utstilling i London (Edvard Munch – Terje Fagermo, i Robert Sandelson Gallery 31. oktober – 20. desember 2009) og utkastet til skulpturen ”Nyskaperen,” tiltenkt Dronning Sonjas plass i Ålesund.
Gallerier: Sandbu, 1970. Sulheim, 2004.
Offentlige arbeider/innkjøpt av: Kommunal Landpensjonskasse, Arbeidsdirektoratet, Norsk rikskringkasting, Kredittkassen, Den norske Bank, Fokus Bank, Sparebanken Møre, Ålesund kommune, Møre og Romsdal fylke, Sentralsjukehuset i Møre og Romsdal, Møre og Romsdal Fylkesbåtar, Voldsdalen skole, Alexandra Hotell i Ålesund, Rica Parken Hotell i Ålesund, Hjellegjerde Møbler i Sykkylven, Kystverket i Ålesund, Molde Stadion, Sunnmørsposten, Vatne Lenestolfabrikk, Vatne og Color Line Stadion i Ålesund, MS Color Fantasy, Kremmergaarden i Ålesund.
Eirik Vassenden
Eirik Ekerhovd Vassenden (født 3. mai 1971) er professor i nordisk litteratur ved Universitetet i Bergen. Han tok doktorgraden i 2003 med en avhandling om Olav Nygards diktning. Han var medredaktør av tidsskriftet Vagant 1999–2006 og redaktør av Norsk Litterær Årbok fra 2003 til 2010. Fra 2010 er han medredaktør av Edda. Nordisk tidsskrift for litteraturforskning.
The History of British Political Parties
Mottakelse
I boken The Times House of Commons Guide: 1929, 1931, 1935 ble Boothroyd nevnt som forfatter av The History of British Political Parties og referert til som en «valgekspert». Boothroyd fikk i oppdrag å sette sammen det femte bindet av House of Commons-serien. I det bibliografiske verket Information Sources of Political Science fra 2005 beskriver forfatterne Stephen W. Green, Douglas Ernest og Frederick L. Holler Boothroyds bok som «en nyttig guide til omtrent 250 britiske politiske partier» og bemerker at «til og med de mer humoristiske og fleipete politiske partiene er tatt med i dette oppslagsverket, som f.eks. Official Monster Raving Loony Party.»
Oppslagsverket har blitt brukt som referanse i Third Force Politics: Liberal Democrats at the Grassroots (2006) av Paul Whiteley, Patrick Seyd, og Antony Billinghurst. Det ble også referert til i The Logic of Pre-Electoral Coalition Formation (2006) av Sona Nadenichek Golder, og i Posters, Propaganda, and Persuasion in Election Campaigns Around the World and Through History (2008) av Steven A. Seidman. Nicholas Whyte anbefalte Boothroyds bok på nettstedet Northern Ireland Access Research Knowledge (ARK).
Peter Skulesson
Peter Skulesson (født ca. 1216, død 24. mai 1240 ved Nidaros) var en norsk stormann og uekte sønn til tronpretendenten hertug Skule. Han deltok i farens opprør mot Håkon Håkonsson, og da Skule i 1239 lot seg hylle som konge på Øreting utenfor Nidaros, lot Peter med vold bortføre Olav den helliges skrin fra dets plass på høyalteret i domkirken. Han ble drept sammen med faren ved erobringen av Helgeseter kloster 24. mai 1240.
Hypotyreose
Generelt
Primær hypotyreose (svikt i thyreoidea) er vanligst og årsaken til nesten (>98 %) alle tilfeller av hypotyreose. Sekundær (svikt i hypofysen) eller tertiær hypotyreose (svikt i hypothalamus), som med et fellesnavn blir kalt overordnet hypotyreose, er svært sjelden (<2 %).
Rodolfo Quezada Toruño
Rodolfo Quezada Toruño (født 8. mars 1932 i Guatemala by, død 4. juni 2012 samme sted) var en av Den katolske kirkes kardinaler, og erkebiskop av Guatemala by.
Hypotyreose
Symptomer
I tillegg kan det være mye mer.
Ådnanipa
Se også
Byfjellene i Bergen.
Bush Hill Park
Historie
På kart fra 1801 og 1803 var området nesten helt uten bebyggelse. Det lå ingen hus langs Lincoln Road. Bare i den sørlige utkanten av området fant man en liten husklynge, landsbyen Bury Street. I andre halvdel av 1800-tallet begynte man å bygge der. De første bolighusene ble lagt ut for salg i 1878. I 1880-årene skjøt utviklingen fart etter at Bush Hill Park stasjon ble åpnet. Det ble i løpet av de første årene av 1900-tallet bygget både skoler og kirker, og byggingen fortsatte uten avbrudd gjennom den første verdenskrig. I løpet av 1920-årene var det meste av området bebygd. Under den andre verdenskrig ble en del hus ødelagt av bombing. Tomrommene ble raskt fylt etter krigens slutt.
Maltesisk lire
Maltesisk lire var myntenheten på Malta fra 1972 til 31. desember 2007. En maltesisk lire var inndelt i 1000 mil eller 100 cent.
Myldrebok
Vår egen tid
Det er utgitt en rekke myldrebøker i nyere tid. Ofte baserer de seg på populære figurer, og bildene er gjerne i en lett tilgjengelig og underholdende tegnestil, ikke sjelden inspirert av tegneserier. Den britiske illustratøren Martin Handford skapte en internasjonal bestselger da han i 1987 gav ut myldreboka Where's Wally?, eller Hvor er Willy? på norsk. Boka ble laget slik at det gjaldt å finne hovedpersonen Willy som var delvis skjult blant alle detaljene i de store illustrasjonene. Boka ble fulgt av en serie bøker med den samme Willy-figuren, et enormt salg verden over og en egen TV-serie.
Klipperingvinge
Utseende
En middelsstor sommerfugl med slanke vinger. Oversidens bunnfarge er brun, litt lysere enn mange andre norske ringvinger. På framvingens overside er det en stor, gulkantet øyeflekk med hvit kjerne, rundt denne av og til et par mindre flekker. Hos hunnen sitter øyeflekken i et bakover avsmalnende, okergult felt, dette mangler hos hannen. I motsetning til bergringvingen mangler den mørke tverrstriper ved forkanten mellom vingeroten og den store øyeflekken. Bakvingen har et varierende antall gulkantede øyeflekker langs den nedre delen av ytterkanten. Forvingens underside er grågul med mørkere kant, med en øyeflekk som på oversiden. Bakvingens underside er gråbrunt-spraglete.
Fotballklubben Fauske/Sprint
Historikk
2006-sesongen endte laget på førsteplass i sin avdeling og møtte Mjølner fra Narvik i kvalifikasjonskamper om opprykk til 2. divisjon. Disse kampene tapte Fauske/Sprint sammenlagt 4-2.
2011
Fauske/Sprint skulle i utgangspunktet spilt i 4. divisjon dette året etter å ha vært det siste laget som rykket ned fra 3. divisjon fotball for herrer 2010. Men Morild trakk laget sitt, og Fauske/Sprint ble tilbudt plass i 3. divisjon også i 2011.
Honda CR-V
Andre generasjon (2002-2006)
Andre generasjon var et fullstendig nydesign, med nytt chassis og støtdempingssystemer. Bilen fikk gode kritikker.
Fra 2005 fikk CR-V nye utstyrsversjoner hvor Executive var den velutstyrte. Den største synlige forskjellen på en 2004 og en 2005-modell CR-V er de hvite baklysene på den oppgraderte modellen. Forgjengeren hadde oransje blinklys. I Norge ble plasseringen av registreringsskiltet også endret fra å være litt til venstre for midten til midt på i bakre støtfanger. Forfra var den største forskjellen utformingen av tåkelysene (eller utsparingen for tåkelysene på de modellene tåkelys ikke var standard), fram til og med 2004 var tåkelysene ganske små og rektangulære, mens fra 2005 ble tåkelysene større og runde.
Universitetet i Basra
Universitetet i Basra (arabisk: جامعة البصرة, Jaama'a Basrah) er et av de største og eldste universiteter i Irak. Universitetet ligger i Basra og ble etablert der i 1964. Universitetet har 14 fakulteter fordelt på tre campuser, og tallet på studenter er nesten 100.000.
Max Linder
Bakgrunn
I en alder av fem år fikk Linder kolera og var nær døden. Allerede i skoletiden øvet han seg på skuespilleri, og skulket en del skoletimer i den forbindelse. Han gikk i to år ved et konservatorium i Bordeaux.
Michelangelos David
Plassering
Statuen ble først plassert på Piazza Signoria, like foran Palazzo Vecchio, rådhuset i Firenze. For å beskytte statuen mot ødeleggelse ble den flyttet til Accademiagalleriet i Firenze i 1873, der den tiltrekker seg store mengder besøkende. En kopi/replika av statuen ble satt opp ved Piazza Signoria i 1910.
Diverse
En rekke kopier av statuen i full skala finnes over hele verden. I tillegg skal også en mann i Los Angeles blant annet ha plassert 23 minikopier av statuen på huset og eiendommen sin.
Arne Vik
Han fikk en lammelse etter en bilulykke i 1979, og begynte å spille kjelkehockey i 1985 etter at han så denne idretten under paralympiske vinterleker 1994 på Lillehammer. Til vanlig spiller han for Oslo Kjelkehockeyklubb.
Karl Rasmussen
Karl Halvdan Rasmussen (født 8. november 1916 i Narvik, død 16. juni 1944 i Tromsø) var en norsk motstandsmann under andre verdenskrig, og leder for radiosenderen Ida under andre verdenskrig, på oppdrag fra britiske Secret Intelligence Service.
Motstandsarbeid
Sammen med Torstein Raaby monterte han radiosenderen Ida i vegvesenets brakke ved Alta flystasjon under andre verdenskrig. Ved peiling av senderen så fant tyskerne bare sin egen sender, da den sto i samme brakke som Ida. Rasmussen rekrutterte flere personer til motstandsarbeidet: Halvor Opgård (kommuneansatt snekker), Harry Pettersen (drosjeeier i Kåfjord, 22 år), kjøpmann Jens Digre i Langfjorden, Jonas Kummeneje i Porsanger (tidligere politimann), Elias Østvik fra Hammerfest. I motstandsarbeidet var også Tryggve Duklæt og Rolf Storvik, som var kraftstasjonsmaskinister i Porsa. De to sistnevnte drev radiostasjonen Lyra.
Utmerkelser
Etter krigen fikk Karl Rasmussen en utmerkelse av den britiske regjeringen post mortem for utmerket lederskap. Fra norske myndigheter mottok han Haakon VIIs Frihetskors og Krigsmedaljen
Amerikanske urfolkspråk
Ifølge UNESCO er de fleste urfolksspråkene i Amerika kritisk truet, og mange er allerede utdødde. Språket med flest talere er sørlig quechua, som har ca. 7 millioner talere.
Bakgrunn
Etter Christoffer Columbus' ankomst til Amerika i 1492 ankom store mengder spanske, engelsk, portugisiske, franske og nederlandske nybyggere og administratorer. Disse sine språk utgjør nå de offisielle språkene i de forskjellige amerikanske nasjonene, selv om Bolivia, Paraguay og Peru har ett eller flere indianerspråk som offisielt språk utover spansk. Det fins også et lite antall kreolspråk.
Erik Knutsson
Erik ble gift i 1210 med Rikissa av Danmark, datter til Valdemar I av Danmark og Sofia av Novgorod. Å gifte seg dansk hadde en politisk hensikt for å bedre forholdene til Danmark som tradisjonelt hadde støttet Sverkerætten, mens Eriksætten tradisjonelt var støttet i Norge.
Edward Michael Egan
Edward Michael Egan  (født 2. april 1932 i Oak Park ved Chicago i Illinois, USA, død 5. mars 2015 i Manhattan i New York) var en av Den katolske kirkes kardinaler, og erkebiskop av New York. Før dette hadde han vært dommer ved Den romerske Rota, hjelpebiskop i New York, og biskop av Bridgeport.
Ynglingatal
Om forfatteren
Det er viktig å være klar over at Snorre skrev fortalen og sagaen en gang på 1220-tallet, altså over 300 år etter at Tjodolv skal ha levd, så informasjonen vi har om ham er usikker.
Opphavsmyte og kongeideologi
Fjolne, den første kongen som beskrives i Ynglingatal, var ifølge Ynglingesaga sønn av vaneguden Frøy og jotunkvinnen Gerd. Dette står det imidlertid ingenting om i selve kvadet. Frøy, den store fruktbarhetsguden i Norden og inngikk et hellig bryllup (hieros gamos) med Gerd, noe som blir gjenfortalt i diktet Skirnismål. Mytologiens hensikt med det hellige bryllup er å avle fram et barn som riktignok slekter på foreldrene, men som hverken er gud eller jotne, men noe helt annet og blir den første representant for en ny art, en kongeslekt. Med krefter og spenninger fra opphavet har kongen en status og en verdi over andre mennesker. Opphavsmyten gir kongen en egen skjebne som et hovedsymbol innenfor herskerideologien i det norrøne tankeunivers.
Innhold
Ynglingatal består av 27 strofer og er en oppramsing av ulike konger og hvordan de døde. Det starter med Fjolne, som ifølge Ynglingesaga var sønnen til Frøy. Dette slektskapet står det imidlertid ingenting om i selve kvadet. Fjolne druknet i mjødkaret, og kvadet fortsetter med sønnen hans, Sveigde, som fulgte etter en dverg inn i en stein og aldri kom ut igjen. Deretter er det Sveigdes sønn Vanlande, som ble kvalt av ei mare. Vanlandes sønn Visbur ble brent inne, og hans sønn Domalde ble ofret av svea-høvdingene for å få godt år. Domalde hadde sønnen Domar, som døde sottedød i Uppsala og ble brent ved Fyrisån. Domars sønn Dyggve døde også sottedød, og hans sønn igjen, Dag den vise, ble drept av en trell da han var ute for å hevne drapet på en spurv. Dags sønn Agne ble hengt av sin kone Skjålv, og Agnes sønner Eirik og Alrek drepte hverandre med hestebissel ute på ridetur. Deres sønner igjen, Yngve og Alv, drepte hverandre etter å ha blitt egget av Alvs kone Bera.
Slik fortsetter det med mer eller mindre mytiske dødsmåter. Etterhvert skal Ynglingekongene ha vandret gjennom skogen fra Sveariket til Norge. Her er det et klart brudd i rekken, og det er mulig at Tjodolv her har koblet den norske ætten på den svenske genealogien, for å gi de norske kongene et guddommelig opphav og dermed større legitimitet. Den første av ynglingenes konger i Norge skal ha vært Halvdan Kvitbein. Han døde sottedød på Toten. Sønnen hans, Øystein, ble ifølge kvadet drept på et skip av at han ble slått av roret og falt i sjøen. Øysteins sønn, Halvdan, døde sottedød på Borre, hvor han ble hauglagt. Halvdans sønn Gudrød ble drept på befaling av sin kone Åsa. Kvadet avsluttes med Halvdans sønn Olav Geirstadalv og sønnesønn Ragnvald Heidumhære. Det er Ragnvald som Tjodolv dediserer Ynglingatal til. Den siste strofen lyder: Av kjennenavn som konger har vet jeg den beste under himmelen blå:
Ragnvald vognstyreren, heidumhår heter han. Ifølge Snorres Ynglingesaga, er Harald Hårfagres far Halvdan Svarte halvbror til Olav Geirstadalv, og Harald slik sett Ragnvalds fetter, men hverken Harald eller faren Halvdan nevnes i selve kvadet, så dette er trolig et grep fra Snorre og andre forfattere for å få Haralds til å fremstå som mer høyættet. Det kan ha vært den islandske skalden Are Frode som konstruerte ynglingegenealogien – koblet Harald Hårfagres ætt på Ynglingatal. Snorre utviklet dette til historien som ble Ynglingesaga.
Den tidlige hypotese
Den svenske forskeren Olof Sundquist hevder at Krag forbigår tydelige tegn i Ynglingatal på en tradisjon fra svensk område, synlige i kjenninger, stedsnavn og personnavn. Kulturelle fenomener som kongen som går på hellige steder og minnet av en elite av krigere kan peke langt bakover i tid til folkevandringstiden. Sundquist slutter seg til at Tjodolv fra Kvine komponerte sitt verk på 900-tallet og baserte den på en allerede eksisterende tradisjon. Han hevdet også at Empedokles’ kosmologi vanskelig kan hevdes som bevis på sen datering, da den kunne være påvirket fra Britannia eller Frankerriket.
Et annet argument for tidlig datering kommer fra den islandske filologen Bergsveinn Birgisson. Han hevder i sin doktorgradsavhandling at Ynglingatal ikke kan være et lovprisingsdikt, men snarere et underholdningsdikt til skrekk og advarsel. Denne påstanden bygger han på blant annet de groteske og ofte latterlige måtene kongene i diktet dør på – de fremstår ofte som lite ærefulle, noe som bryter klart med kutymen i lovprisingsdikt. Bergsveinn hevder at selve kvadet er gammelt, men at betydningen som lovprisingskvad er konstruert av Snorre eller andre lærde i høymiddelalderen. Han hevder også at Ynglingatal opprinnelig ikke er en genealogi, men tvert om handler om ulike ætter. Oppfattelsen av, eller konstruksjonen av, kvadet som genealogi, stammer ifølge Bergsveinn fra høymiddelalderen.
Evhemerismen
Ifølge Snorre stammet ynglingene fra gudene Yngve-Frøy og Odin. Dette slektskapet, en evhemerisme, finnes ikke igjen i kvadet; vi har kun Snorres ord for dette. Finnur mente kvadet opprinnelig inneholdt flere vers, og slik sett startet med Yngve. Religionshistoriker Walter Baetke hevdet derimot at Yngligatal var fri for evhemerismer – forestillingen om gudeavstamning var noe som hadde blitt tilføyd i kristen tid. Claus Krag argumenterer derimot for at de første kongene i kvadet er historiserte guder. Krag mener hypotesen om tapte strofer kan avvises.
Porto Azzurro
Det går ferger til Piombino og Portoferraio. Turisme er den viktigste næringsveien, skjønt i omlandet drives det også landbruk.
Rio nell’Elba
Nabokommunene er Porto Azzurro, Portoferraio og Rio Marina.
Shadwell stasjon
Shadwell jernbanestasjon ligger på East London-linjen i Cable street i bydelen Tower Hamlets. Stasjonen var tidligere en del av Londons undergrunnsbane. Den ligger i distriktet Tower Hamlets i London, England, i underkant av 100 meters gange unna Shadwell DLR-stasjon.
Mini Jakobsen
Spillerstatistikk
* Kun seriekamper.
Absolutt moral
H.A. Prichard hevdet at moralske vurderinger er en spesiell type intuisjon. Han mente at moralfilosofer før ham hadde gjort feil ved å forskøke å finne grunner til å gjøre sin plikt – noe folk allerede vet de bør gjøre uten diskusjon. Moralske sannheter, hevdet Prichard, må enten kjennes direkte eller ikke i det hele tatt: "Følelsen av at en bestemt handling er en plikt, eller at den er riktig, er absolutt selvstendig eller udmiddelbar".
Kristiansand fengsel
Fengslet ble nedlagt samtidig med at Agder fengsel, avdeling Mandal åpnet 29. juni 2020.
William Wharton
William Wharton (født 7. november 1925, død 29. oktober 2008) er pseudonymet for Albert Du Aime, en amerikansk forfatter mest kjent for romanen Birdy. Dette var hans debutroman, utgitt i 1978, da han var over 50 år gammel. Den ble filmatisert av Alan Parker i 1984. To av hans andre romaner har også blitt filmatisert, Dad og A Midnight Clear. Flere av bøkene er oversatt til norsk.
Oktantall
Oktantall er en betegnelse som brukes om evnen bensindamp har til å tåle komprimering før den selvantenner. Jo mindre komprimering bensindampen tåler før den selvantenner, jo lavere oktantall har den. Jo mer bensindampen kan komprimeres før den antenner, jo mer kraft kan det hentes ut av eksplosjonen. Dersom bensindampen i en sylinder selvantenner på grunn av komprimeringen, og før den blir antent av tennpluggene, oppstår det som kalles motorbank eller tenningsbank. Dette kan være skadelig og i verste fall ødeleggende for motoren.
Definisjon
Oktantall defineres av stoffene n-heptan og isooktan (2,2,4 trimetylpentan). N-heptan har per definisjon oktantall 0, isooktan har per definisjon oktantall 100. En blanding mellom disse stoffene er lineær, en blanding av 5 % n-heptan og 95 % isooktan har oktantall 95.
Når oktantallet skal måles lages det en referanseløsning av n-heptan og isooktan. Denne sammenliknes så med blandingen som skal måles. Dersom bensinen måles til 95 oktan har den de samme egenskapene til å motstå selvantenning som en blanding bestående av 5 % n-heptan og 95 % isooktan.
Robbie Keane
Liverpool FC
Mandag den 28. juli 2008 bestod Keane legetesten i Liverpool, og ble den nest dyreste spilleren (etter Fernando Torres) til å bli kjøpt av Liverpool. Keane kostet 19 000 000 pund, med mulighet for ytterligere £ 1 300 000 dersom visse kriterier ble oppfylt. Keane signerte en fireårskontrakt med Merseyside-klubben. Han spilte sin første kamp for Liverpool i en treningskamp borte mot Villarreal CF den 30. juli. Den første seriekampen for Liverpool spilte han i serieåpningen borte mot Sunderland den 16. august. I denne kampen ble han imidlertid byttet ut etter 77 minutter, uten å ha imponert, og erstattet av El Zhar. Han scoret sitt første mål for Liverpool i en mesterligakamp mot PSV Eindhoven den 1. oktober, en kamp som Liverpool vant 3-1. Keane ble byttet ut femten minutter før slutt og ble belønnet med stående applaus.
Hundreårskrigen
Innledning
Krigen kan forenklet deles opp i fire faser:
Robbie Keane
Trivia
Keane er en god venn av Jamie Carragher og Steven Gerrard, og var i oktober 2007 med på å feire åpningen av Carras restaurant Cafe Sport England i Liverpool, selv om han noen få timer tidligere hadde scoret to mål for Spurs mot Liverpool, i en 2-2 kamp på Anfield.
Hundreårskrigen
Begynnelsen på krigen: 1337–1360
Edvard invaderte Frankrike for tredje og siste gang i håp om å dra fordel av uroen og erobre den franske tronen, men selv om ingen fransk hær samlet seg mot ham, var han likevel ikke i stand til å ta Paris eller Reims fra dauphin, den franske tronarvingen, den senere kong Karl V av Frankrike. Han forhandlet fram fredstraktaten av Brétigny som ble signert i 1360. De engelske kom dog fordelaktig ut av denne fasen av krigen med halvparten av Bretagne, Aquitaine (i seg selv en fjerdedel av Frankrike), Calais, Ponthieu, og omtrent halvparten av Frankrikes vasallstater som deres allierte, noe som representerte en åpenbar fordel for et forent England mot et generelt splittet Frankrike.
Første fred: 1360–1369
Da Johan IIs sønn Ludvig I, hertug av Anjou, sendt til de engelske som gissel på vegne av Johan II, rømte i 1362, overga Johan II seg ridderlig og vendte frivillig til fangenskap til England. Han døde i fangenskap i 1364 og Karl V etterfulgte ham som konge av Frankrike.
Fransk herredømme under Karl V: 1369–1389
På samme tid var den svarte prinsen opptatt med krigføringen på Den iberiske halvøy fra 1366, men på grunn av sykdom ble han avløst fra sin kommando i 1371, samtidig var Edvard III blitt for gammel til å slåss, noe som ga de franske ytterligere fordeler. Peter I av Castilla, med tilnavnet den grusomme, hvis døtre Constance og Isabella var gift med brødrene til den svarte prins, henholdsvis John av Gaunt og Edmund av Langley, ble avsatt og drept av sin halvbror Henrik II av Castilla som tok tronen med støtte fra Du Guesclin og franskmennene under borgerkrigen i Castilla 1366-1369. Det brøt deretter ut krig mellom Castilla og Frankrike på den ene siden, mens Portugal og England på den andre siden.